อาเซียน-เกาหลี ย้ำ 4 ผลลัพธ์สำคัญ “แน่นแฟ้น – เชื่อมโยงและยั่งยืน – มั่นคง – ครอบคลุม”
อาเซียน-เกาหลี ย้ำ 4 ผลลัพธ์สำคัญ “แน่นแฟ้น – เชื่อมโยงและยั่งยืน – มั่นคง – ครอบคลุม”พลเอก ประยุทธ์ จันทร์โอชา นายกรัฐมนตรี และนายมุน แจ-อิน ประธานาธิบดีสาธารณรัฐเกาหลี เป็นประธานร่วมในการแถลงผลการประชุม ว่า ผู้นำอาเซียนและสาธารณรัฐเกาหลีได้ร่วมรับรองถ้อยแถลงวิสัยทัศน์ร่วมอาเซียน-สาธารณรัฐเกาหลี เพื่อสันติภาพ ความเจริญรุ่งเรือง และความเป็นหุ้นส่วน เพื่อเป็นแนวทางในการดำเนินความสัมพันธ์ในอนาคต. อาเซียนยินดีที่สาธารณรัฐเกาหลีสนับสนุนการดำเนินการตามเอกสารมุมมองอาเซียนต่ออินโด-แปซิฟิก โดยมีผลลัพธ์คือ อาเซียน-เกาหลีมุ่งมั่นที่จะกระชับความสัมพันธ์ ในฐานะหุ้นส่วนยุทธศาสตร์ให้แน่นแฟ้นยิ่งขึ้นใน 3 ประเด็น ได้แก่ ความมั่นคงที่ยั่งยืนและความมั่นคงของมนุษย์ เศรษฐกิจที่ยั่งยืน และสังคมและวัฒนธรรมที่ยั่งยืนอาเซียน-เกาหลี. เห็นพ้องใช้ประโยชน์จากความเป็นหุ้นส่วนเพื่อเสริมสร้างความเชื่อมโยง เพื่อให้เกิดความยั่งยืนในทุกมิติใน 3 ประเด็นสำคัญ การเพิ่มโอกาสทางเศรษฐกิจ การสร้างความเชื่อมโยงบนพื้นฐานของความเป็นหุ้นส่วนและการผสานความร่วมมือ โดยมุ่งเน้นการเชื่อมโยงยุทธศาสตร์ความเชื่อมโยงต่างๆ ทั้งในระดับภูมิภาคและอนุภูมิภาค และการลดผลกระทบเชิงลบที่อาจเกิดขึ้นจากการเสริมสร้างความเชื่อมโยง